དེ་ཡང་བོད་ལུགས་ལྟར་ན།ས་སྐྱ་༧གོང་མ་ཁྲི་ཆེན་རིན་པོ་ཆེ་མཆོག་གི་སྐུའི་འཁྲུངས་སྐར་ནི་བོད་ཟླ་༨ཚེས་༡ཉིན་ཞིང་།ད་ལོ་ཕྱི་ཟླ་༩ཚེས་༡༠འཁེལ་བའི་ཉིན་མོར་འཛམ་གླིང་གི་ས་ཕྱོགས་གང་སར་༧གོང་མ་ཁྲི་ཆེན་རིན་པོ་ཆེ་མཆོག་དགུང་གྲངས་༧༤ལ་ཕེབས་པའི་སྐུའི་འཁྲུངས་སྐར་རྣམ་པ་འདྲ་མིན་གྱི་ཐོག་ནས་སྲུང་བརྩི་ཞུས་འདུག་ཅིང་།དམིགས་བསལ་རྒྱ་གར་བྱང་ཕྱོགས་ཌེ་ར་ཌུན་ཁུལ་ས་སྐྱའི་དབུས་སྨོན་ལམ་ཚོགས་པས་གོ་སྒྲིགས་གནང་སྟེ་མང་ཚོགས་ལ་ནང་ཆོས་ངོ་སྤྲོད་དང་།ནད་པར་སྨན་སྦྱིན།དབུལ་ཕོངས་ལ་སྦྱིན་གཏོང་སོགས་གནང་པའི་སྒོ་ནས་སྲུང་བརྩི་ཞུས་གནང་འདུག་ཅིང་།ས་སྐྱའི་དབུས་སྨོན་ལམ་ཚོགས་པའི་ཚོགས་གཙོ་རྫོང་གསར་མཁན་པོ་མཁྱེན་བརྩེ་ལགས་ཀྱིས་རྣམ་པ་འདི་དག་གི་ཐོག་ནས་འཁྲུངས་སྐར་སྲུང་བརྩི་ཞུས་པ་འདི་ནི་༧གོང་མ་ཁྲི་ཆེན་རིན་པོ་ཆེ་མཆོག་གི་དགོངས་པ་མཐུན་པ་ཞིག་ཡིན་པ་གསུངས་འདུག